WASP-13b

She planaid neughrianagh eh WASP-13b, ta enmyssit Cruinlagh chammah. V'eh feddynit magh ayns cruinlagh y rollage WASP-13 ta gollrish y Ghrian ain. Ta'n planaid begnagh lieh cha mooar as Jupiter rere glout, agh t'eh queig kerrooyn ny smoo na Jupiter er craue raadeeoil. Foddee dy vel y glout conastagh injil shoh kianglt rish cree beg-ghloutagh ny assaaraght chree.

Ta cruinlagh y phlanaid soit mysh 5% jeh foddeeaght yn Dowan veih'n Ghrian ain, as t'eh cruinlaghey e rollage dagh kiare laa. Va'n planaid er ny vaghtal shiartanse dy cheayrtyn eddyr 2006 as 2009, hoshiaght lesh y chlaare SuperWASP as, ny s'anmey, lesh baghtyn eiyrtyssagh. Chur mynscrutaghey jeh towshanyn bieauid-jeerit raadeeoil rish feddynys Chruinlagh, as va'n feddynys shen recortyssit ayns earishlioar er 7 Averil 2009. Ren studeyrys eiyrtyssagh va soilshit magh 'sy vlein 2011 ronsaghey yn chooish lesh planaidyn bolgit lheid as Cruinlagh, as ren eh aa-scrutaghey (as aa-yeoraghey) yn glout, y craue raadeeoil, y ghlooaght, as yn eash echey.

Enmyssey
Hoshiaght, va'n planaid enmyssit WASP-13b, er-yn-oyr dy nee eshyn y nah red ayns corys WASP-13.

'Sy vlein 2019 ren yn Yn Unnaneys Rollageydagh Eddyrashoonagh fogrey magh dy vees enmyn oikoil va reiht lesh scollagyn ass Bunscoill Chronk y Berry ayns Doolish currit da WASP-13 as e phlanaid WASP-13b. Va ny h-enmyn Gaelg "Gloas" as "Cruinlagh" reiht da WASP-13 as WASP-13b er lheh.

Jeeagh er neesht
 SuperWASP ny jeshaght ronsee planaidagh WASP

Imraaghyn

Ronney:Planaidyn foawragh
Ronney:Jupiteryn çheh
Ronney:Planaidyn neughrianagh feddynit magh lesh WASP
Ronney:Planaidyn neughrianagh feddynit magh 'sy vlein 2009
Ronney:Yn Lynks (co-hollys rollageagh)
Ronney:Planaidyn neughrianagh tessenagh
Ronney:Planaidyn neughrianagh as enmyn kiart oc